Torre Espacio

A Torre Espacio é un rañaceos da cidade de Madrid, o cuarto edificio máis alto de España e o décimo sexto de Europa.

Ten unha altura de 230 metros e 57 plantas sobre o nivel do chan. A fachada está cuberta exclusivamente de vidro, as plantas, que teñen forma cadrada na base, modifícanse a medida que aumenta a altura ata alcanzar unha forma oxival, formando unha curva que matematicamente representa a función coseno.Madrid desde o espazo, diario El Mundo, 09/03/2007

Está situado, xunto a outros tres, no complexo Cuatro Torres Business Area (CTBA), entre os distritos de Fuencarral-El Pardo e Chamartín. A Torre Espacio foi a primeira en acabar de construírse. Foi proxectada polo arquitecto Henry N. Cobb,Página web sobre o edificio no sitio de Pei Cobb Freed & Partners membro da firma Pei Cobb Freed & Partners, fundada por Ieoh Ming Pei. O edificio alberga oficinas de empresas como a Inmobiliaria Espacio S.L., OHL, Fertiberia, Ferroatlántica e tamén varias embaixadas.

 Historia e características 
miniatura|left|140px|Torre Espacio
A construción do edificio comezou en 2004 e en marzo de 2007 chegou ao seu teito. Durante a noite do 4 de setembro de 2006 declarouse un incendio entre a planta 40 e 42, a última planta en construción nese momento, a unha altura de 162 metros. Non houbo feridos e os danos non afectaron á estrutura. A data do 24 de novembro de 2006 a Torre Espacio superou en altura ao entón edificio máis alto de España, o Hotel Bali III de Benidorm de 186 metros.

O 19 de marzo de 2007 un espectáculo pirotécnico a máis de 300 metros de altura celebrou que a torre chegara á súa máxima altura e que fora concluída.37 metros máis alto, diario El País, 19/03/2007 O 29 de marzo de 2007 deixou de ser o edificio máis alto de España ao ser superado pola Torre de Cristal, tamén situada no CTBA.

O edificio ten particularidades de deseño que provocaron que Discovery Channel centrásese nel no capítulo sexto da cuarta tempada da súa serie Extreme Engineering na construción dunha planta deste edificio. Entre esas particularidades está que a curva característica que presenta esta torre está definida pola función y = cos (x).

Na planta 33 existe unha capela católica, polo que é unha das capelas máis altas do mundo a 135 metros do chan. A bandeira de España do ático é unha das máis grandes xunto coa da Praza de Colón de Madrid.

 Notas 

 Véxase tamén 
 Cuatro Torres Business Area
 Lista de rañaceos en Madrid

 Ligazóns externas 

 Sitio web oficial 
 Urbanity: Torre Espacio  
 Culmina a obra de Torre Espacio, o edificio máis alto de España, de 236 metros en elmundo.es

Espacio